Șoc pe piața media din România. Toate canalele Orange Sport se vor închide de la data de 30 iunie.
Orange preluase canalele de sport de la Telekom România în anul 2022. Posturile celor de la Orange Sport difuzau competiția internă din "sportul rege" și multe alte întreceri de top la nivel internațional, precum Liga Campionilor, Premier League, La Liga, Serie A, Bundesliga și Ligue 1. De asemenea, Orange Sport transmite și Liga Campionilor la handbal, meciuri din NBA și curse auto.
Zilnic, postul de televiziune oferă iubitorilor sportului evenimente prin intermediul a trei canale, și, uneori, prin cinci posturi TV.
Orlando Nicoară a anunțat toți angajații de la Orange Sport în cursul acestor zile că posturile nu vor mai emite din vara acestui an și vor fi nevoiți, astfel, să-și caute locuri de muncă.